b'\n_START_ARTICLE_\nVzpenjalka\n_START_PARAGRAPH_\nVzpenjalka oziroma liana ima pro\xc5\xbena in vitka stebla, ki rastejo navzgor k svetlobi in se oprijemajo ter ovijajo okoli drugih rastlin, ki so hkrati njihova opora. Naslanjanje oziroma vzpenjanje ji omogo\xc4\x8dajo kavelj\xc4\x8dki, listni peclji, prisesne blazinice, pritrdilne korenine in razli\xc4\x8dne bodice. \xc5\xa0ele, ko dobijo potrebno koli\xc4\x8dino svetlobe se razvejajo, razcvetijo in obrodijo plodove. Vzpenjalka najpogosteje raste v tropskih gozdovih ter v zmerno podnebnem pasu. Poganjki vzpenjalke imajo obliko traku in so zelo dolgi.'